Document ID: /fineweb-2-swissfilter-quality_10-filterrobots/filtered/02819.jsonl.gz/91

NK Croatia Zürich – FC Birmensdorf 7:4 (5:1)
Sjajna predstava momčadi Croatie za kraj prvenstva u kojoj su hrvatski nogometaši pokazali sve svoje znanje i nogometno umijeće. U samo dvanaest minuta utakmice kapetan NK Croatie Stanislav Blažanović postigao je tri pogotka. Teško je bilo za očekivati da će se nakon tri pogotka protivnik vratiti u igru. U prvom poluvremenu su se na listu strijelaca upisali Martin Vundač i Antonio Prcela te je sa pet pogodaka NK Croatia mogla biti mirna i zadovoljna.
U jednoj gotovo bezazlenoj akciji uklizavanja dolazi do ozljede kapetana Croatie Blažanovića, te je utakmica prekinuta do dolaska vozila hitne pomoći koja je prevezla ozlijeđenog igrača u bolnicu gdje će biti operiran.
Kapetan NK Croatie Stanislav Blažanović
U drugom poluvremenu teško je bilo igračima Croatjie dalje igrati jer su s mislima bili kod ozlijeđenog kapetana, ali su ipak ostali staloženi te uspjeli i povećati rezultat. Igrač utakmice je definitvno ozlijeđeni kapetan Stanislav Blažanović koji je sa tri pogotka zaslužan za ovako veličanstveni završetak prvenstva.
Prvenstvo je za Croatiu završeno jer još dva kluba igraju još zaostalu utakmicu, a NK Croatia je trenutno na osmom mjestu. Ovisno o rezultatu zaostale utakmice, Croatija može doći i do sedmog mjesta. Uz sve probleme sa ozljedama i igračkim kadrom NK Croatia treba biti zadovoljna jer je jedno vrijeme bila u zoni ispadanja, ali se sjajno vratila u igru te pokazala iskustvo koje imaju pojedini igrači.
Predsjednik NK Croatia Stjepan Špehar zadovoljan je sa ukupnim rezultatom s obzirom u kojim uvjetima Croatia igra i kako je kroničan nedostatak igrača hrvatskih korijena koji bi igrali za Croatiju. I ovom prigodom poziva hrvatske nogometaše da se priključe Croatiji Zürich. Špehar se osvrnuo i na problem registracije juniora što je još jedan znak da NK Croatiji nije lako, ali da Uprava radi sve kako bi se i to napravilo te da će tražiti prijeko potrebna pojačanja za aktivnu momčad. Na kraju je poželio brz oporavak ozljeđenom kapetanu Blažanoviću i nada se njegovom brzom povratku u dres Croatije Zürich.
Sastav NK Croatia: F. Dukić, S. Blažanović (C), I. Dukić, A. Jukić, S. Laštro, A. Prcela, D. Komin, M. Prskalo, M. Vundač, M. Stjepanović, D. Dežić. Još su igrali: G. Škara, D. Perković. Trener: R. Ćurić. Pogotci za Croatiju: 4′ Stanislav Blažanović, 8′ Stanislav Blažanović, 12′ Stanislav Blažanović, 32′ Martin Vundač, 33′ Antonio Prcela, 75′ Ivan Dukić, 86′ Marko Prskalo.